CELEX: 32020D0792
Language: ro
Date: 2020-06-11 00:00:00
Title: Decizia (PESC) 2020/792 a Consiliului din 11 iunie 2020 de modificare a Acțiunii comune 2008/124/PESC privind misiunea Uniunii Europene de sprijinire a supremației legii în Kosovo (Această denumire nu aduce atingere pozițiilor privind statutul și este conformă cu RCSONU 1244 (1999), precum și cu Avizul CIJ privind Declarația de independență a Kosovo.) (EULEX KOSOVO)

17.6.2020   
               
               
                  RO
               
               
                  Jurnalul Oficial al Uniunii Europene
               
               
                  L 193/9
               
            
         DECIZIA (PESC) 2020/792 A CONSILIULUI
         din 11 iunie 2020
         de modificare a Acțiunii comune 2008/124/PESC privind misiunea Uniunii Europene de sprijinire a supremației legii în Kosovo (1) (EULEX KOSOVO)
         CONSILIUL UNIUNII EUROPENE,
         având în vedere Tratatul privind Uniunea Europeană, în special articolul 42 alineatul (4) și articolul 43 alineatul (2),
         având în vedere propunerea Înaltului Reprezentant al Uniunii pentru afaceri externe și politica de securitate,
         întrucât:
         
                     (1)
                  
                  
                     La 4 februarie 2008, Consiliul a adoptat Acțiunea comună 2008/124/PESC (2).
                  
               
                     (2)
                  
                  
                     La 8 iunie 2018, Consiliul a adoptat Decizia (PESC) 2018/856 (3), prin care Acțiunea comună 2008/124/PESC a fost modificată și EULEX KOSOVO a fost prelungită până la 14 iunie 2020.
                  
               
                     (3)
                  
                  
                     La 16 aprilie 2020, Comitetul politic și de securitate (COPS) a convenit că, în condițiile cauzate de pandemia provocată de COVID-19, EULEX KOSOVO ar trebui să fie prelungită pentru un an cu același mandat, care poate fi revizuit în cazul în care circumstanțele permit acest lucru.
                  
               
                     (4)
                  
                  
                     EULEX KOSOVO ar trebui să beneficieze de o valoare de referință financiară pentru perioada prelungirii sale.
                  
               
                     (5)
                  
                  
                     La 14 mai 2020, COPS a convenit, de asemenea, că domnul Lars-Gunnar WIGEMARK, care a fost numit șef al misiunii la 28 noiembrie 2019 prin Decizia (PESC) 2019/1991 a COPS (4), ar trebui să îndeplinească în continuare această funcție pentru o perioadă suplimentară de un an.
                  
               
                     (6)
                  
                  
                     Nicio dispoziție a prezentei decizii nu ar trebui înțeleasă ca aducând atingere independenței și autonomiei judecătorilor și procurorilor care participă la procedurile judiciare în contextul EULEX KOSOVO.
                  
               
                     (7)
                  
                  
                     Datorită naturii speciale a activităților EULEX KOSOVO în sprijinul procedurilor judiciare strămutate într-un stat membru, este oportun să se identifice în prezenta decizie valoarea preconizată să acopere sprijinul pentru respectivele proceduri judiciare și să se asigure execuția acelei părți din buget prin intermediul unui grant.
                  
               
                     (8)
                  
                  
                     Acțiunea comună 2008/124/PESC ar trebui modificată în consecință.
                  
               
                     (9)
                  
                  
                     EULEX KOSOVO se va derula în contextul unei situații care s-ar putea deteriora și ar putea împiedica realizarea obiectivelor acțiunii externe a Uniunii prevăzute la articolul 21 din tratat,
                  
               ADOPTĂ PREZENTA DECIZIE:
         
            Articolul 1
            Acțiunea comună 2008/124/PESC se modifică după cum urmează:
            
                        1.
                     
                     
                        La articolul 8, se adaugă următorul alineat:
                        
                           „(11)   Domnul Lars-Gunnar WIGEMARK este șeful misiunii pentru perioada cuprinsă între 15 iunie 2020 și 14 iunie 2021.”
                        
                     
                  
                        2.
                     
                     
                        La articolul 16 alineatul (1), paragraful al șaptesprezecelea se înlocuiește cu următorul text:
                        „Valoarea de referință financiară destinată acoperirii cheltuielilor aferente EULEX KOSOVO în perioada cuprinsă între 15 iunie 2020 și 14 iunie 2021 este de 83 745 000 EUR.
                        Din valoarea menționată la al șaptesprezecelea paragraf, valoarea destinată să acopere cheltuielile EULEX KOSOVO aferente punerii în aplicare a mandatului său în Kosovo este de 38 700 000 EUR, iar valoarea destinată să acopere sprijinul pentru procedurile judiciare strămutate într-un stat membru este de 45 045 000 EUR.
                        Comisia semnează un acord de grant cu un operator de registru care acționează în numele unui registru responsabil pentru administrarea procedurilor judiciare strămutate pentru valoarea de 45 045 000 EUR. Normele privind granturile prevăzute în Regulamentul (UE, Euratom) 2018/1046 al Parlamentului European și al Consiliului (*) se aplică respectivului acord de grant.
                        Valoarea de referință financiară destinată EULEX KOSOVO pentru perioada următoare se decide de către Consiliu.
                        
                           (*)  Regulamentul (UE, Euratom) 2018/1046 al Parlamentului European și al Consiliului din 18 iulie 2018 privind normele financiare aplicabile bugetului general al Uniunii, de modificare a Regulamentelor (UE) nr. 1296/2013, (UE) nr. 1301/2013, (UE) nr. 1303/2013, (UE) nr. 1304/2013, (UE) nr. 1309/2013, (UE) nr. 1316/2013, (UE) nr. 223/2014, (UE) nr. 283/2014 și a Deciziei nr. 541/2014/UE și de abrogare a Regulamentului (UE, Euratom) nr. 966/2012 (JO L 193, 30.7.2018, p. 1).”"
                        
                     
                  
                        3.
                     
                     
                        La articolul 20 al doilea paragraf, prima teză se înlocuiește cu următorul text:
                        „Aceasta expiră la 14 iunie 2021.”
                     
                  
         
            Articolul 2
            Prezenta decizie intră în vigoare la data adoptării.
         
         
            Adoptată la Bruxelles, 11 iunie 2020.
            
               
                  Pentru Consiliu
               
               
                  Președintele
               
               A. METELKO-ZGOMBIĆ
            
         
         
            (1)  Această denumire nu aduce atingere pozițiilor privind statutul și este conformă cu RCSONU 1244 (1999), precum și cu Avizul CIJ privind Declarația de independență a Kosovo.
         
            (2)  Acțiunea comună 2008/124/PESC a Consiliului din 4 februarie 2008 privind misiunea Uniunii Europene de sprijinire a supremației legii în Kosovo, EULEX KOSOVO (JO L 42, 16.2.2008, p. 92).
         
            (3)  Decizia (PESC) 2018/856 a Consiliului din 8 iunie 2018 de modificare a Acțiunii comune 2008/124/PESC privind misiunea Uniunii Europene de sprijinire a supremației legii în Kosovo (EULEX KOSOVO) (JO L 146, 11.6.2018, p. 5).
         
            (4)  Decizia (PESC) 2019/1991 a Comitetului Politic și de Securitate din 28 noiembrie 2019 privind numirea șefului misiunii Uniunii Europene de sprijinire a supremației legii în Kosovo (EULEX KOSOVO) (EULEX KOSOVO/2/2019) (JO L 308, 29.11.2019, p. 105).